Neuvoston asetus (EY) N:o 685/98, annettu 16 päivänä maaliskuuta 1998, Euroopan yhteisön ja Bulgarian tasavallan välisen eräiden viinien vastavuoroista tariffikiintiöiden käyttöönottoa koskevan kirjeenvaihtona tehdyn sopimuksen muuttamista koskevan sopimuksen tekemisestä kirjeenvaihtona ja tiettyjä viinejä koskevien yhteisön tariffikiintiöiden avaamisesta ja hallinnoinnista annetun asetuksen (EY) N:o 933/95 muuttamisesta



Virallinen lehti nro L 096 , 28/03/1998 s. 0001 - 0002



NEUVOSTON ASETUS (EY) N:o 685/98, annettu 16 päivänä maaliskuuta 1998, Euroopan yhteisön ja Bulgarian tasavallan välisen eräiden viinien vastavuoroista tariffikiintiöiden käyttöönottoa koskevan kirjeenvaihtona tehdyn sopimuksen muuttamista koskevan sopimuksen tekemisestä kirjeenvaihtona ja tiettyjä viinejä koskevien yhteisön tariffikiintiöiden avaamisesta ja hallinnoinnista annetun asetuksen (EY) N:o 933/95 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan sen 228 artiklan 2 kohdan ensimmäisen lauseen yhteydessä, ottaa huomioon komission ehdotuksen, sekä katsoo, että Euroopan yhteisön ja Bulgarian tasavallan välinen eräiden viinien vastavuoroista tariffikiintiöiden käyttöönottoa koskeva kirjeenvaihtona tehty sopimus (1) allekirjoitettiin 29 päivänä marraskuuta 1993, kyseisen sopimuksen voimassaolo päättyy 31 päivänä joulukuuta 1997, vastavuoroisen etuuskohtelun jatkamiseksi ja viinialan kaupan kehityksen edistämiseksi edelleen olisi pidennettävä sopimuksen voimassaoloaikaa 31 päivään joulukuuta 1998, Bulgariasta, Unkarista ja Romaniasta peräisin olevia tiettyjä viinejä koskevien yhteisön tariffikiintiöiden avaamisesta ja hallinnoinnista 10 päivänä huhtikuuta 1995 annetussa neuvoston asetuksessa (EY) N:o 933/95 (2) avattiin tiettyjä viinejä koskevat tariffikiintiöt Euroopan yhteisön ja erityisesti Bulgarian tasavallan välillä kirjeenvaihtona tehdyn sopimuksen mukaisesti; uuden kirjeenvaihtona tehdyn sopimuksen vuoksi asetusta (EY) N:o 933/95 olisi muutettava vastaavasti, ja sopimuksen eräiden määräysten täytäntöönpanon helpottamiseksi komission olisi voitava viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (EY) N:o 822/87 (3) 83 artiklassa säädettyä menettelyä noudattaen hyväksyä säädökset tarvittavista täytäntöönpanoa koskevista yksityiskohtaisista säännöistä, ON ANTANUT TÄMÄN ASETUKSEN: 1 artikla Hyväksytään yhteisön puolesta Euroopan yhteisön ja Bulgarian tasavallan välisen eräiden viinien vastavuoroista tariffikiintiöiden käyttöönottoa koskevan kirjeenvaihtona tehdyn sopimuksen muuttamista koskeva kirjeenvaihtona tehty sopimus. Sopimuksen teksti on tämän asetuksen liitteenä. 2 artikla Neuvoston puheenjohtajalla on oikeus nimetä henkilö, jolla on valtuudet allekirjoittaa sopimus yhteisöä sitovasti. 3 artikla Komissiolla on oikeus hyväksyä asetuksen (ETY) N:o 822/87 83 artiklassa säädettyä menettelyä noudattaen säädökset sopimusten täytäntöönpanoa koskevista yksityiskohtaisista säännöistä. 4 artikla 1. Korvataan asetuksen (EY) N:o 933/95 1 artiklan 1 kohdan ilmaisu "31 päivään joulukuuta 1997" ilmaisulla "31 päivään joulukuuta 1998". 2. Korvataan asetuksen (EY) N:o 933/95 1 artiklan 1 kohdan a alakohdan taulukko "Bulgariasta peräisin olevat viinit" seuraavasti: >TAULUKON PAIKKA> 5 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 1998. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä maaliskuuta 1998. Neuvoston puolesta J. CUNNINGHAM Puheenjohtaja (1) EYVL L 337, 31.12.1993, s. 1 (2) EYVL L 96, 28.4.1995, s. 1 (3) EYVL L 84, 27.3.1987, s. 1, asetus sellaisena kuin se on viimeksi muutettuna asetuksella (EY) N:o 536/97 (EYVL L 83, 25.3.1997, s. 5).